Gaidė
Apie šalia telkšantį ežerą žr. Gaidė (ežeras). Gaidė – kaimas Ignalinos rajono savivaldybėje, 4 km į pietus nuo Ignalinos AE, 8 km į šiaurės rytus nuo Rimšės, šiaurės rytiniame Gaidės ežero krante. Seniūnaitijos centras. Pro kaimą eina kelias  1411  Rimšė–Čepukai–Gaidė–Vilkaragis , atšakos į Švikščionis, Kukutėnus. Apylinkėse daug pelkių. Kaime stovi medinė Gaidės Nukryžiuotojo Jėzaus bažnyčia (pastatyta 1938 m.).